

**Sudski savet Kosova,**

Na osnovu člana 29. stav 5. Ustava Republike Kosovo, člana 15. i člana 525-529 Zakonika br. 04/L-123 o krivičnom postupku Republike Kosovo, člana 173. i člana 183. Zakona br. 04/L-077 o obligacionim odnosima kao i člana 7. podstavova 1.13, 1.24 Zakona br. 06/L-055 o Sudskom savetu Kosova, na sastanku održanom XX/2023,

**Usvaja:**

**ADMINISTRATIVNO UPUTSTVO BR. X/2023**

**O POSTUPKU NAKNADE ŠTETE LICIMA OSUĐENIM ILI UHAPŠENIM BEZ RAZLOGA**

**Član 1.**

**Svrha i delokrug**

1. Svrha ovog administrativnog uputstva je uređenje postupka naknade štete licu koje je zadržano u pritvoru, izdržalo kaznu zatvora i držano u kućnom pritvoru, bez razloga.

2. Ovim administrativnim uputstvom utvrđuju se opšti kriterijumi i sprovođenje postupka za naknadu štete licu koje je zadržano u pritvoru, izdržalo kaznu lišenja slobode, kao i licu koje je držano u kućnom pritvoru bez razloga, za formiranje komisije, kao i postupak naknade štete.

**Član 2**

**Definicije**

1. Izrazi korišćeni u ovom pravilniku imaju sledeće značenje:
   1. **Zakon** - Zakon o Sudskom savetu Kosova;
   2. **Savet –** Sudski savet Kosova, kako je predviđeno Zakonom o Sudskom savetu Kosova;
   3. **Sekretarijat Saveta –** Organizaciona jedinica u okviru Saveta, kako je predviđeno u Zakonu o Sudskom savetu Kosova;
   4. **Generalni direktor** - generalni direktor Sekretarijata Sudskog saveta Kosova, kako je predviđeno Zakonom o Sudskom savetu Kosova;
   5. **Komisija** – komisija koju obrazuje Savet, odgovorna za postupanje po zahtevima za naknadu materijalne i nematerijalne štete licu koje je zadržano u pritvoru, izdržavalo kaznu lišenja slobode, i koje je držano u kućnom pritvoru, bez razloga.
   6. **Član Komisije –** član koga imenuje Savet i koji obavlja poslove i odgovoran u skladu sa ovim administrativnim uputstvom;
   7. **Rezervni član Komisije** – član koga imenuje Savet koji zamenjuje članove komisije u slučaju sukoba interesa ili u drugim slučajevima eventualnih prepreka tokom vršenja dužnosti članova;
   8. **Materijalna šteta** – podrazumeva pre svega imovinsku štetu, koja se može oceniti novčanim sredstvima;
   9. **Nematerijalna šteta** – može uključivati gubitak života, integriteta lica, telesne povrede i zdravlja (fizičkog i psihičkog) i slobodu.

**Član 3**

**Formiranje i sastav Komisije**

1. Komisiju obrazuje Savet, iz reda sudija svih nivoa sudova, sa mandatom od tri (3) godine.

2. Komisiju čine tri (3) redovna člana i dva (2) rezervna člana. Savet bira predsednika komisije iz reda redovnih članova komisije.

3. Komisiju podržava sekretar komisije koga imenuje generalni direktor Sekretarijata.

**Član 4**

**Naknada Komisije**

Predsednik, članovi komisije i sekretar komisije dobijaju naknadu za rad u skladu sa odgovarajućim aktom koji donosi Savet za naknadu rada komisija.

**Član 5**

**Zakazivanje sednica Komisije**

Sednice komisije zakazuje predsednik komisije u koordinaciji sa sekretarom komisije. Sednice se moraju zakazivati svaki put posle redovnog radnog vremena ili neradnih dana, u prostorijama Vrhovnog suda u Prištini.

**Član 6**

**Vođenje sednice Komisije**

Sednicu za naknadu štete vodi predsednik komisije, odnosno neki od članova komisije po prethodnom ovlašćenju predsednika.

**Član 7**

**Postupanje po predmetima i održavanje sednica**

1. Prema ovom uputstvu, komisija je dužna da razmotri, pripremi i odluči o najmanje tri (3) predmeta za svaku radnu sednicu.

2. Broj mesečnih sednica nije ograničen i održavaju se u zavisnosti od broja predmeta koji čekaju na rešavanje, po redosledu prijema.

**Član 8**

**Pravo na naknadu**

Pravo na naknadu štete prema ovom administrativnom uputstvu ima lice koje je zadržano u pritvoru, koje je izdržalo kaznu lišenja slobode, i koje je držano u kućnom pritvoru, bez razloga, kako je definisano u poglavlju trideset šest (36) ZKPK-a, odnosno u članovima 525 - 529.

**Član 9**

**Podnošenje zahteva za naknadu štete**

1. Lice koje je zadržano u pritvoru, izdržalo kaznu zatvora, držano u kućnom pritvoru, bez razloga, ima pravo da podnese zahtev za naknadu štete. Zahtev se podnosi u dva (2) primerka u kancelariji za prijem u Sekretarijat Saveta, uz prilaganje pravosnažne sudske odluke u originalu ili overenoj kopiji.

2. Kancelarija za prijem u Sekretarijatu Saveta, nakon prijema zahteva za naknadu štete, evidentira ga datumom prijema i serijskim brojem i potom ga predaje sekretaru komisije.

**Član 10**

**Priprema materijala za sednicu**

1. U slučaju nejasnoća u dokumentaciji, komisija može tražiti od suda u kome je odvijen krivični postupak spise predmeta podnosioca zahteva za naknadu štete.

2. Nakon prijema potrebne dokumentacije, sekretar komisije u saradnji sa predsednikom komisije priprema materijal za sednicu komisije.

3. Kada materijal bude spreman, predsednik u koordinaciji sa sekretarom komisije određuje datum održavanja sednice.

**Član 11**

**Naknada štete zbog izgubljene zarade**

1. Za materijalnu štetu zbog izgubljene zarade, licu koje je zadržano u pritvoru, koje je izdržalo kaznu lišenja slobode, kao i licu koje je držano u kućnom pritvoru, bez razloga, ako su lica nezaposlena, iznos utvrđen koji se plaća je petnaest (15) evra na dan, dok za lice koje je bilo u redovnom radnom odnosu, isti će biti naknađen u visini bruto iznosa zarade.

2. Lice koje je zaposleno treba da dostavi originalnu kopiju ugovora o radu, potvrdu koja dokazuje visinu zarade, potvrdu iz trusta, kao i izvod iz banke.

3. Lice – državljanin Republike Kosova na privremenom radu u inostranstvu, kao i lice – strani državljanin koji se nalazi u pritvoru, a koje je izdržao kaznu lišenja slobode, kao i onaj koji je držan u kućnom pritvoru, bez razloga, je dužan da obezbedi svu dokumentaciju utvrđenu u stavu 2. ovog člana, dostavi je overenu u notarskoj službi i prevedenu na jedan od službenih jezika Republike Kosova.

4. Naknada uključuje i troškove odbrane na osnovu tarife advokatske komore, dokazujući putem zapisnika održanih sudskih ročišta/plaćenih faktura.

**Član 12**

**Naknada materijalne štete za pakete i porodične posete**

1. Na ime naknade troškova članova porodice za posete pritvorenom licu ili licu osuđenom na lišenje slobode, bez razloga, za slanje paketa kao i druge troškove prevoza za članove porodice, imaju pravo da naknadu u iznosu od dvadeset pet (25) evra za jednu posetu, ali nemaju pravo na naknadu više od dva (2) puta u toku meseca, odnosno maksimalnog iznosa od pedeset (50) evra.

2. Naknada na osnovu stav 1. ovog člana realizuje se u dva (perioda), prvi period obuhvata datum 01-15, dok drugi period obuhvata datum od 16-31 odgovarajućeg meseca.

**Član 13**

**Naknada nematerijalne štete**

1. Za nematerijalnu štetu, na ime pretrpljene duševne boli, povrede ugleda, časti, slobode ili prava ličnosti, licu koje je zadržano u pritvoru ili je izdržao kaznu lišenja slobode, naknađuje se u iznosu od dvadeset pet (25) evra dnevno.

2. Za nematerijalnu štetu, na ime pretrpljene duševne bola, povrede ugleda, časti, slobode ili prava ličnosti, licu koje je zadržano u kućnom pritvoru, naknađuje se u iznosu od petnaest (15) evra dnevno.

**Član 14**

**Naknada za sastavljanje zahteva i akta o izmirenju**

1. Za zahtev koji je sastavio advokat i zapečatio, stranka se naknađuje u iznosu od šezdeset (60) evra.

2. Za zahteve koje sačinjavaju humanitarne organizacije osuđenim ili uhapšenim licima bez razloga, nemaju pravo na naknadu štete iz stava 1. ovog člana.

3. Ako se u postupku za naknadu štete stranka saglasi sa iznosom koji je ponudila komisija, onda se potpisuje ugovor na osnovu zakona o upravnom postupku koji služi kao izvršno zvanje za realizaciju njenog zahteva.

4. Ukoliko stranka nije saglasna sa iznosom koji je ponudila komisija, stiče pravo da u redovnom sudskom postupku, građanskom tužbom zahteva naknadu štete, za koju stranka smatra ili tvrdi da joj pripada.

**Član 15**

**Izvršenje isplata**

1. Sekretar komisije odgovoran je za procesuiranje predmeta, uključujući i zahtev za naknadu štete, akta o izmirenju kao i krivičnog dosijea, radi izvršenja naknade štete, kako je predviđeno ovim uputstvom.

2. Nadležno odeljenje za budžet i finansije pri Sekretarijatu Saveta, dužno je da izvrši naknadu iznosa za štetu, kako je utvrđeno ovim administrativnim uputstvom, i to najkasnije u roku od trideset (30) dana od dana dostavljanja dokumentacije za isplatu.

**Član 16**

**Stupanje na snagu**

Ovo uputstvo stupa na snagu dan usvajanja od strane Sudskog saveta Kosova.

Albert Zogaj,

\_\_\_\_\_\_\_\_\_\_\_\_\_\_\_\_\_\_\_\_\_

**Predsedavajući Sudskog saveta Kosova**

**Datum**:\_\_\_\_.\_\_\_\_\_.\_\_\_\_\_\_\_